[{"text_idx": "#000001", "text": "Mae\u2019r DJ a chynhyrchydd o Gaernarfon, Endaf, wedi gwneud tipyn o ail-gymysgu ar draciau artistiaid eraill yn ddiweddar, a\u2019r fersiwn newydd o \u2018Dwylo Dros y Mo\u0302r\u2019 ydy\u2019r ga\u0302n ddiweddaraf i gael triniaeth ganddo."}, {"text_idx": "#000002", "text": "Rhyddhawyd \u2018Dwylo Dros y Mo\u0302r 2020\u2019 fel sengl elusennol cyn y Nadolig, gan roi gwedd newydd i\u2019r glasur a ryddhawyd yn wreiddiol ym 1985."}, {"text_idx": "#000003", "text": "Rhyddhawyd yr ailgymysgiad gan Endaf o\u2019r fersiwn newydd wythnos diwethaf, a\u2019r bwriad ydy denu mwy o sylw at y ga\u0302n sy\u2019n codi arian at achos da."}, {"text_idx": "#000005", "text": "Cafodd gymorth gan y cerddor Owain Gruffudd Roberts, sy\u2019n gyfrifol am y trefniant newydd o\u2019r ga\u0302n, i dynnu dros 30 o artistiaid cyfoes ynghyd i recordio \u2018Dwylo Dros y Mo\u0302r 2020\u2019."}, {"text_idx": "#000006", "text": "Darlledwyd rhaglen am y broses o ryddhau\u2019r trac ar S4C ar 27 Rhagfyr, a llwyddodd y sengl gyrraedd rhif 14 yn siartiau iTunes ar draws y DU."}, {"text_idx": "#000009", "text": "\u201cMae\u2019r symbol o ddwylo yn estyn cymorth mor berthnasol eleni ag erioed o\u2019r blaen a dwi wrth fy modd fod ein trefniant newydd o ga\u0302n mor eiconig wedi cyffwrdd calonnau cenhedlaeth newydd o Gymry.\u201d"}, {"text_idx": "#000012", "text": "Mae Sion Land, drymiwr y grw\u0302p Alffa a mab y drymiwr ar y ga\u0302n wreiddio, Graham Land, yn chwarae drymiau ar y fersiwn newydd hefyd."}, {"text_idx": "#000014", "text": "\u201cMae 2020 di bod yn flwyddyn mor anodd \u2013 mae Covid wedi effeithio pob un ohonom ni, ond mae rhai pobl yn ein cymunedau wedi cael eu taro\u2019n ofnadwy oherwydd y pandemig."}]